Diari Oficial de la Generalitat Valenciana


Sumari del DOGV 3443, del 26-02-1999 (1999/721)

ACORD de 17 de desembre de 1998, de la Comissió Territorial d'Urbanisme de València, referit a la modificació puntual núm. 2 de les Normes Subsidiàries de Potríes, relatives a dos temes d'alineacions.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/721


Data del document
:   17-12-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Potries
    * pla d'urbanisme

ACORD de 17 de desembre de 1998, de la Comissió Territorial d'Urbanisme de València, referit a la modificació puntual núm. 2 de les Normes Subsidiàries de Potríes, relatives a dos temes d'alineacions. [1999/X721]
  
Vist l'expedient remés per l'Ajuntament de Potríes referit a la modificació puntual núm. 2 de les Normes Subsidiàries relatives a dos temes d'alineacions, i de conformitat amb els següents:
  
Antecedents de fet
  
Primer
  
El projecte de modificació va ser objecte de suspensió mitjançant l'acord de la Comissió Territorial d'Urbanisme, en la sessió del dia 29 de setembre 1998.
  
La suspensió d'aquest es va deure a la falta de 10 dies en la durada de l'exposició pública del document.
  
Amb data 26 de novembre de 1998, l'ajuntament remet un nova documentació i repara aquest aspecte.
  
Segon
  
La modificació consta de dos punts:
  
El primer d'ells consisteix en desplaçar el carrer que separa les illes 29 i 31 que pertanyen a la unitat d'execució núm. 3. Com el carrer disminueix de longitud s'opta per augmentar l'amplària d'aquest, i mantenir així les superfícies amb aprofitament privat. D'aquesta forma es millorarà els accessos i els aparcaments de les dues illes, alhora que es disminuirà la perillositat viària en allunyar el carrer d'una cruïlla perillosa.
  
El segon d'ells consisteix en mantenir l'amplària i la zona de protecció de la via d'accés al municipi des de Gandia. Aquest tram pertany actualment a la carretera VP-1012, però recentment s'ha aprovat el projecte de variant al municipi amb la qual cosa aquest tram passarà a titularitat municipal. Es proposa qualificar com a sòl no urbanitzable de caràcter viari, amb una amplària total de 43 metres el tram que va des del Molí Canyar i el poliesportiu fins al nucli urbà. Es realitza aquesta per tal de millorar els accessos al nucli urbà.
  
Tercer
  
Potríes té unes Normes Subsidiàries aprovades definitivament per la Comissió Provincial d'Urbanisme de València, en la sessió del 3 dia de maig de 1984, i s'ha tramitat fins a la data una única modificació de 19 punts.
  
Quart
  
La Comissió Informativa de la Comissió Territorial d'Urbanisme de València, en sessió del 10 de desembre de 1998, va emetre un informe relatiu al projecte que ens ocupa, i va complir així el que preceptua en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer
  
La tramitació ha estat correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Quart
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en la sessió del dia 17 de desembre de 1998, acorda aprovar definitivament la modificació puntual núm. 2 de les Normes Subsidiàries de Potríes.
  
L'Ajuntament de Potríes haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que puga exercir qualsevol altre recurs que estime oportú.
  
València, 17 de desembre de 1998.- El secretari de la Comissió Territorial d'Urbanisme: José Manuel Palau Navarro.